Le Verre de porto
"Le Verre de porto" (Latine "cyathus vini Portugallici") est tabula ab Ioanne Singer Sargent anno 1884 picta quae anno insequenti Lutetiae apud Galerie Georges Petit in expositione picturae internationali IV magna laude ostensa est. Quam scriptor Alfredus de Lostalot sic aestimavit: Nobis etiam habiliorem esse videtur Sargent. O mirabilem adumbrationem, "cyathum" titulo "vini Portugallici", ab eo ostentatam! triclinium videlicet rubrum, lampadibus eodem colore opertis luminatum; mensae [secundae] oneratae; convivae duo. Sic exponitur ars picturae recelata sed definitiva. Qui loco spectatoris stat, omnino illuditur. Tabula hodie apud Musea Bellarum Artium Franciscopolitana monstratur. Depinguntur amici Iohannis Sargent Albertus Vickers ingeniarius (partim visus) mulierque Editha, quae cyathum vini rubri vitreum in manu habet.